Probleemide seas esikohal olevate rahastamisraskuste kohta  arvab Josing, et tegemist on ahelreaktsiooniga - raha ei saada, sest puudub äriplaan. Abi otsitaksegi just pangast - seda peab esmaõigeks kohaks, kuhu pöörduda, 28% tulevastest ettevõtjatest. Riiklikest abiprogrammidest ei ole suur osa aga kuulnudki.  Ettevõtjate arvu poolest saja elaniku kohta kuulub Eesti Euroopa keskmike sekka. See ei anna erilist põhjust uhkust tunda, sest pahatihti on ettevõtete kvaliteet nõrk.